ເກົາຫຼີໃຕ້ດໍາເນີນຄະດີ ພວກໂຈນທະເລ
ເກົາຫຼີໃຕ້ດໍາເນີນຄະດີ ພວກໂຈນທະເລໂຊມາເລຍ 5 ຄົນ ທີ່ຖືກຈັບ ໃນເດືອນມັງກອນຜ່ານມາ.
ຄະນະໄອຍະການຂອງເກົາຫຼີໃຕ້ກ່າວວ່າ ຕົນໄດ້ຟ້ອງ ພວກໂຈນທະເລໂຊມາເລຍ 5 ຄົນໃນວັນສຸກມື້ນີ້ໃນ ຂໍ້ຫາພະຍາຍາມຂ້າຄົນ ໃນການຍິງກັບຕັນລະຫວ່າງ ທີ່ມີການຈີ້ກຳປັ່ນ ຂອງເກົາຫຼີໃຕ້ ໃນເດືອນມັງກອນ ຜ່ານມາ ພວກໂຈນທະເລທັງ 5 ໄດ້ຖືກຈັບໃນລະຫວ່າງການບຸກ ໂຈມຕີຂອງໜ່ວຍກ້າຕາຍ ຫຼືກອມມັງໂດເກົາຫຼີໃຕ້ ໃນ ເຂດທະເລອາເຣບຽນ ແລະໄດ້ຖືກສົ່ງໂຕໂດຍທາງເຮືອ ບິນໄປຍັງເກົາຫຼີໃຕ້ ພວກໂຈນທະເລອີກ 8 ຄົນໄດ້ຖືກຂ້າຕາຍໃນລະຫວ່າງ ການບຸກເຂົ້າໄປຂອງໜ່ວຍກ້າຕາຍ ເທິງກຳປັ່ນ Samho Jewelry ທີ່ເກົາຫຼີໃຕ້ເປັນເຈົ້າຂອງ ໃນວັນທີ 15 ມັງກອນ ຜ່ານມາ ຂະນະທີ່ພວກລູກເຮືອທັງໝົດ 21 ຄົນໄດ້ຖືກ ຊ່ອຍອອກມາ ກັບຕັນຂອງກຳປັ່ນນາຍ Seok Hae-kyun ໄດ້ຖືກຍິງຫຼາຍໆລູກໃນລະຫວ່າງ ທີ່ໜ່ວຍ ກ້າຕາຍບຸກເຂົ້າໄປ ແລະເວລານີ້ກຳລັງພັກຟື້ນ ທີ່ໂຮງໝໍແຫ່ງນຶ່ງໃນເກົາຫຼີໃຕ້ ຖ້າຫາກຖືກພົບເຫັນວ່າມີຄວາມຜິດ ພວກໂຈນທະເລທັງ 5 ປະເຊີນກັບໂທດຈຳຄຸກຕະ ຫຼອດຊີວິດ